Монгол Улсын Их Хурлын 2008 оны хаврын ээлжит чуулганы Нийгмийн бодлого, боловсрол, соёл, шинжлэх ухааны байнгын хорооны 4 дүгээр сарын 30-ны өдөр /Лхагва гариг/-ийн хуралдаан 16 цаг 00 минутад Төрийн ордны "В" танхимд эхлэв.  
Байнгын хорооны дарга, УИХ-ын гишүүн Т.Ганди ирц, хэлэлцэх асуудлыг танилцуулж, хуралдааныг даргалав.

Хуралдаанд ирвэл зохих 18 гишүүнээс 10 гишүүн ирж, 55.5 хувийн ирцтэй байв. Үүнд:  
Чөлөөтэй: А.Цанжид, Б.Бат-Эрдэнэ, Д.Дондог, К.Саираан, Я.Санжмятав, Ө.Энхтүвшин  
Өвчтэй: Л.Гансүх  
Тасалсан: Л.Гүндалай  
Нэг.Нийгмийн даатгалын багц хуульд нэмэлт, өөрчлөлт оруулах тухай хуулиудын төсөл /эцсийн хэлэлцүүлэг/  
Хэлэлцэж буй асуудалтай холбогдуулан Нийгмийн хамгаалал, хөдөлмөрийн яамны төрийн нарийн бичгийн дарга О.Байгалмаа, газрын дарга Ц.Нацагдолгор, УИХ-ын Тамгын газрын зөвлөх Н.Тунгалаг, Нийгмийн бодлого, боловсрол, соёл, шинжлэх ухааны байнгын хорооны референт С.Цолмон нарын бүрэлдэхүүнтэй ажлын хэсэг байлцав.  
Хуулийн төслийг эцсийн хэлэлцүүлэгт бэлтгэсэн тухай ажлын хэсгийн ахлагч, УИХ-ын гишүүн Ц.Сүхбаатар танилцуулав.  
УИХ-ын гишүүдээс асуулт, санал гараагүй болно.  
Дараахь зарчмын зөрүүтэй саналын томъёоллоор санал хураалт явуулав:  
Т.Ганди:-1.Нийгмийн даатгалын багц хуульд нэмэлт, өөрчлөлт оруулах тухай хуулиудын төсөл. Төслийн 7-р зүйлд "4-р зүйлийн 4 дэх хэсэг" гэж нэмэх саналыг дэмжиж байгаа гишүүд гараа өргөнө үү.   
Зөвшөөрсөн 9  
Татгалзсан 1  
Бүгд 10  
Гишүүдийн олонхийн саналаар дэмжигдлээ.  
2.Нийгмийн даатгалын сангаас олгох тэтгэвэр, тэтгэмжийн тухай хуульд нэмэлт, өөрчлөлт оруулах тухай хуулийн төсөл. 1.Төслөөс "Энэ хуулийн 4-р зүйлийн 3 дахь хэсгийн 1-д заасан даатгуулагчийн өндөр насны тэтгэврийг 60 хувиар, 4-р зүйлийн 3 дахь хэсгийн 2-т заасан даатгуулагчийн өндөр насны тэтгэврийг 55 хувиар, 4-р зүйлийн 3 дахь хэсгийн 3-т заасан даатгуулагчийн өндөр насны тэтгэврийг 50 хувиар, 4-р зүйлийн 3 дахь хэсгийн 4-т заасан даатгуулагчийн өндөр насны тэтгэврийг 45 хувиар тус тус тогтоохоор заасан 1-р зүйлийн 3 дахь хэсгийг хасах саналыг дэмжиж байгаа гишүүд гараа өргөнө үү.   
Зөвшөөрсөн 9  
Татгалзсан 1  
Бүгд 10  
Гишүүдийн олонхийн саналаар дэмжигдлээ.  
3.Нийгмийн даатгалын багц хуульд нэмэлт, өөрчлөлт оруулах тухай хуулиудыг дагаж мөрдөх хугацааг нь ердийн журмаар тогтоох саналыг дэмжиж байгаа гишүүд гараа өргөнө үү.   
Зөвшөөрсөн 9  
Татгалзсан 1  
Бүгд 10  
Гишүүдийн олонхийн саналаар дэмжигдлээ.  
4.УИХ-ын гишүүн Ц.Сүхбаатарын гаргасан Нийгмийн даатгалын хуульд нэмэлт, өөрчлөлт оруулах тухай хуулин дотроо 2-р зүйл. "төслөөс 15-р зүйлийн 6 дахь хэсгийг нь хасах" гэсэн саналыг дэмжиж байгаа гишүүд гараа өргөнө үү.   
Зөвшөөрсөн 9  
Татгалзсан 1  
Бүгд 10  
Гишүүдийн олонхийн саналаар дэмжигдлээ.  
Байнгын хорооноос гарах санал, дүгнэлтийг УИХ-ын гишүүн Ц.Сүхбаатар УИХ-ын чуулганы нэгдсэн хуралдаанд танилцуулахаар тогтов.  
Уг асуудлыг 16 цаг 10 минутад хэлэлцэж дуусав.  
Хоёр.Монгол улсын баатар, хөдөлмөрийн баатар, ардын болон гавьяат цолтой ахмад настанд төрөөс олгох нэмэгдлийн тухай, Ахмад настны нийгмийн хамгааллын тухай хуульд өөрчлөлт оруулах тухай хуулийн төсөл болон Төрөөс олгох нэмэгдлийн хэмжээг тогтоох тухай УИХ-ын тогтоолын төсөл /анхны хэлэлцүүлэг/  
Хэлэлцэж буй асуудалтай холбогдуулан Монгол Улсын Ерөнхийлөгчийн зөвлөх Л.Лхагва, Нийгмийн хамгаалал, хөдөлмөрийн яамны төрийн нарийн бичгийн дарга О.Байгалмаа, газрын дарга Ц.Нацагдолгор, УИХ-ын Тамгын газрын зөвлөх Н.Тунгалаг, Нийгмийн бодлого, боловсрол, соёл, шинжлэх ухааны байнгын хорооны референт С.Цолмон нарын бүрэлдэхүүнтэй ажлын хэсэг байлцав.  
Хуулийн төслийг анхны хэлэлцүүлэгт бэлтгэсэн тухай ажлын хэсгийн ахлагч, УИХ-ын гишүүн Ц.Сүхбаатар танилцуулав.  
Ажлын хэсгийн танилцуулгатай холбогдуулан УИХ-ын гишүүн Г.Адъяа, Ц.Баярсайхан, С.Ламбаа нарын асуусан асуултад УИХ-ын гишүүн Ц.Сүхбаатар, ажлын хэсгээс Л.Лхагва нар хариулж, тайлбар хийв.  
УИХ-ын гишүүн Р.Нямсүрэн, Г.Адъяа нар санал хэлэв.  
Дараахь зарчмын зөрүүтэй саналын томъёоллоор санал хураалт явуулав:  
Т.Ганди:-УИХ-ын гишүүн С.Ламбаа, Ц.Баярсайхан, Г.Адъяа нарын гаргасан Өргөдөл бичих, нотариатаар батлуулах гэх мэтчилэн ийм хүнд суртлын юмнуудыг хасах гэсэн саналыг дэмжиж байгаа гишүүд гараа өргөнө үү.  
Зөвшөөрсөн 9  
Татгалзсан 1  
Бүгд 10  
Гишүүдийн олонхийн саналаар дэмжигдлээ.  
УИХ-ын гишүүн Г.Адъяагийн гаргасан Улсын ударник цолтой хүнийг энэ хуулинд хамруулах гэсэн саналыг дэмжиж байгаа гишүүд гараа өргөнө үү.   
Зөвшөөрсөн 2  
Татгалзсан 8  
Бүгд 10  
Гишүүдийн олонхийн саналаар дэмжигдсэнгүй.  
УИХ-ын гишүүн Л.Одончимэдийн гаргасан Шагналын нэмэгдлийн хэмжээг 150.000-200.000 төгрөг болгох гэсэн саналыг дэмжиж байгаа гишүүд гараа өргөнө үү.  
Зөвшөөрсөн 3  
Татгалзсан 7  
Бүгд 10  
Гишүүдийн олонхийн саналаар дэмжигдсэнгүй.  
8.1.4-ийн "нотариатаар баталгаажуулсан" гэдэг үгийг хасах УИХ-ын гишүүн Р.Нямсүрэнгийн саналыг дэмжиж байгаа гишүүд гараа өргөнө үү.  
Зөвшөөрсөн 6  
Татгалзсан 4  
Бүгд 10  
Гишүүдийн олонхийн саналаар дэмжигдлээ.  
Байнгын хорооноос гарах санал, дүгнэлтийг УИХ-ын гишүүн Р.Нямсүрэн УИХ-ын чуулганы нэгдсэн хуралдаанд танилцуулахаар тогтов.  
Уг асуудлыг 16 цаг 50 минутад хэлэлцэж дуусав.  
Гурав.Олон хүүхэд төрүүлж өсгөсөн эхийг урамшуулах тухай хуулийн төсөл /анхны хэлэлцүүлэг/  
Хэлэлцэж буй асуудалтай холбогдуулан Нийгмийн хамгаалал, хөдөлмөрийн яамны төрийн нарийн бичгийн дарга О.Байгалмаа, газрын дарга Ц.Нацагдолгор, УИХ-ын Тамгын газрын зөвлөх О.Баяраа, Нийгмийн бодлого, боловсрол, соёл, шинжлэх ухааны байнгын хорооны референт С.Цолмон нарын бүрэлдэхүүнтэй ажлын хэсэг байлцав.  
Хэлэлцэж буй асуудалтай холбогдуулан УИХ-ын гишүүн Т.Гандигийн асуусан асуултад УИХ-ын гишүүн С.Ламбаа, Ц.Сүхбаатар, Д.Дэмбэрэл нар хариулж, тайлбар хийв.  
УИХ-ын гишүүн Л.Одончимэд, С.Ламбаа, Р.Нямсүрэн, Г.Адъяа, Т.Ганди нар санал хэлэв.   
Уг асуудлаар ажлын хэсэг байгуулж ажиллуулах санал гарч, Байнгын хорооноос Ажлын хэсэг байгуулах тухай тогтоол гарахаар тогтов.  
Хуралдаан 17 цаг 10 минутад өндөрлөв.  
Танилцсан:   
НИЙГМИЙН БОДЛОГО, БОЛОВСРОЛ,   
СОЁЛ, ШИНЖЛЭХ УХААНЫ БАЙНГЫН   
ХОРООНЫ ДАРГА Т.ГАНДИ  
Тэмдэглэл хөтөлсөн:  
ХУРАЛДААНЫ НАРИЙН  
БИЧГИЙН ДАРГА Ц.НАРАНТУЯА  
НИЙГМИЙН БОДЛОГО, БОЛОВСРОЛ, СОЁЛ, ШИНЖЛЭХ УХААНЫ БАЙНГЫН ХОРООНЫ 2008 ОНЫ 4-Р САРЫН 30-НЫ ӨДРИЙН  
ХУРАЛДААНЫ ДЭЛГЭРЭНГҮЙ ТЭМДЭГЛЭЛ  
Т.Ганди:-Нийгмийн бодлого, боловсрол, соёл шинжлэх ухааны байнгын хорооны гишүүдийн ирцийн мэдээ. Ганди, Авдай, Адъяа, Бат-Эрдэнэ, Баярсайхан, Гансүх, Ганхуяг, Ламбаа, Нямсүрэн, Санжмятав, Саираан, Сүхбаатар, Одончимэд, Эрдэнэсүрэн гишүүд ирсэн байна.   
Нэгдүгээр асуудал,нийгмийн даатгалын багц хуульд нэмэлт, өөрчлөлт оруулах тухай хуулиудын төслийн анхны хэлэлцүүлгийг хийе. Нийгмийн хамгаалал, хөдөлмөрийн сайд Дэмбэрэл, төрийн нарийн бичгийн дарга Байгалмаа, Хүн амын хөгжил, нийгмийн хамгааллын бодлого, зохицуулалтын газрын дарга Нацагдолгор, орлогч дарга Отгонхундага, мэргэжилтэн Мөнхзул, ХААН банкны зөвлөх Түмэндэмбэрэл, Нийгмийн даатгалын ерөнхий газрын дэд дарга Амар, мэргэжилтэн Ганцэцэг, ҮЭ-үүдийн холбооны бодлого төлөвлөлтийн газрын дарга Отгонхундага, Боловсрол, шинжлэх ухааны ҮЭ-ийн холбооны нарийн бичгийн дарга Алтанцэцэг, Монголын ажил олгогч эздийн нэгдсэн холбооны гүйцэтгэх захирал Ганбаатар, албаны дарга Нармандах гэсэн ийм улсууд байна, зарим нь ирсэн байна, зарим нь ирээгүй байна.  
Энэ асуудлыг эхлээд дэмжээд, хэлэлцээд явчихъя. Хоёрдугаар асуудлаар Монгол улсын баатар, хөдөлмөрийн баатар, ардын болон гавьяат цолтой ахмад настанд төрөөс олгох нэмэгдлийн тухай, Ахмад настны нийгмийн хамгааллын тухай хуульд өөрчлөлт оруулах тухай хуулийн болон төрөөс олгох нэмэгдлийн хэмжээг тогтоох тухай УИХ-ын тогтоолын төслийн эцсийн хэлэлцүүлгийг хийе. Дээрх улсууд, газар хэлтсийн дарга нар орох нь байна.  
Гуравдугаар асуудал, Олон хүүхэд төрүүлж өсгөсөн эхийг урамшуулах тухай хуулийн төслийг хэлэлцэх эсэх асуудлыг шийдвэрлэе. Ингээд эдгээр асуудлыг хэлэлцэхийг дэмжиж байгаа гишүүд гараа өргөнө үү. Баярлалаа. Дэмжлээ.  
Ажлын хэсгийн ахлагчаас Нийгмийн даатгалын багц хуулинд нэмэлт, өөрчлөлт оруулсан тухай хуулиудын төслийн анхны хэлэлцүүлэгт бэлтгэсэн тухай танилцуулгыг сонсоё. Сүхбаатар гишүүн.  
Ц.Сүхбаатар:-Эцсийн хэлэлцүүлэгт бэлтгэх явцад нэгдсэн хуралдаан дээр анхааруулж байсан тэр хөдөлмөрийн хэвийн бус нөхцөл гэж хөдөлмөрийн хуулинд 1999 онд шинэчилж баталсан. 1997 оны 1 сарын 16-ны өдөр Нийгмийн даатгалын хуулийн 4-р зүйлийн 3 дахь хэсгийг өөрчлөн найруулжээ. Энүүгээрээ бол одоогийн энэ хуулин дотор хөдөлмөрийн хортой нөхцөл, хүнд нөхцөл гэсэн нэр томъёо байхгүйгээр хуулийг өөрчлөн найруулаад баталчихсан байна. Тэр нь одоо яг хамгийн сүүлийн хүчин төгөлдөр хууль юм байна. Тэр хуулийг хэрэглэх журмын тухай хуулийг гаргахдаа тэр хүнд нөхцөл, хортой нөхцлийг хассан тэр хуулийн заалтуудыг салбарын даатгал буюу хөдөлмөрийн хэвийн бус нөхцлөөр тэтгэвэр тогтоох асуудалтай холбогдсон шинээр хууль батлагдах хүртэл хэвээр нь мөрдөж байсугай гээд хуульчилчихжээ. Тэгэхээр одоогийн энэ Засгийн газраас өргөн барьсан хуулин дотор хөдөлмөрийн газрын доорх нөхцлийн тэтгэврийг 60 хувиар, хортой, халуун нөхцлийг хоёулаа цуг байгаа, энэ нөхцлийн тэтгэврийг 55 хувиар, хөдөлмөрийн хүнд нөхцлийн тэтгэврийг 50 хувиар бодно, мэргэжлийн урлагийн байгууллагын ажиллагсдын тэтгэврийг 45 хувиар бодно гэж ингэж өргөн барьсан нь бол одоогийн Хөдөлмөрийн хууль, тэр дагаж мөрдөх журмын тухай хууль, яг одоо мөрдөөгүй ч гэсэн хүчин төгөлдөр мөрдөгдөхөөр байгаа Нийгмийн даатгалын тухай хуульд нэмэлт, өөрчлөлт оруулсан 1997 оны 1 сарын 16-ны өдрийн хуультайгаа зөрчилдөж байгаа учраас энэ зарчмын зөрүүтэй дараахь саналыг хураалгаж өгөөчээ гэж оруулж байгаа юм. Энэ нь болохоор зэрэг 2 гэж байгаа нийгмийн даатгалын сангаас олгох тэтгэвэр, тэтгэмжийн тухай хуульд нэмэлт, өөрчлөлт оруулах тухай хуулийн төсөл дээр Засгийн газраас өргөн мэдүүлсэн төслөөс энэ хуулийн 4-р зүйлийн 3 дахь хэсгийн 1-д заасан даатгуулагчийн өндөр насны тэтгэврийг 60 хувиар, 4-р зүйлийн 3 дахь хэсгийн 2-т заасан даатгуулагчийн өндөр насны тэтгэврийг 55 хувиар, 4-р зүйлийн 3 дахь хэсгийн 3-т заасан даатгуулагчийн өндөр насны тэтгэврийг 50 хувиар, 4-р зүйлийн 3 дахь хэсгийн 4-т заасан даатгуулагчийн өндөр насны тэтгэврийг 45 хувиар тус тус тогтоохоор заасан 1-р зүйлийн 3 дахь хэсгийг хасъя гэж байгаа юм.  
Энэнтэйгээ холбогдуулаад энэ ажлын хэсгээс оруулсан юм 15-р зүйлийн 6 дахь хэсэг гэж нэмье гээд энэндээ хөдөлмөрийн хүнд, хортой, халуун, газрын доорх нөхцлөөр хөнгөлөлттэй тэтгэвэр тогтоох ажил мэргэжлийн жагсаалтыг хөдөлмөрийн аюулгүй ажиллагаа, эрүүл ахуйн асуудал эрхэлсэн төрийн захиргааны төв байгууллага болон Нийгмийн даатгалын үндэсний зөвлөлийн саналыг үндэслэн Засгийн газар батална гэсэн энэ хэсгийг бас хасъя гэсэн саналыг ажлын хэсгээс эцсийн найруулгад оруулж байгаа юм. Тэгэхээр энэ хоёр дээр 3/2-оор санал хураагдах байх.  
Тэрнээс гадна төслийн 7-р зүйл гэдэг нь Нийгмийн даатгалын тухай хуульд нэмэлт, өөрчлөлт оруулах тухай хуулийн төслийн 7-р зүйлд 4-р зүйлийн 4 дэх хэсэг нэмье гэсэн ийм заалт оруулж байгаа юм. Өөрөөр хэлбэл 4-р зүйлийн 4 дэх хэсгийг хүчингүй болгоё гэсэн үг. Яагаад гэвэл энэ төслийн 4-р зүйл нь урагшаагаа 4-ийн 4-р зүйл нь урагшаа орчихсоныг нь 4-ийн 2 луу нэгтгээд орчихсон тэр гадаад улсад ажиллаж байгаа болон тэр томъёолол нь болох зэрэг энэ дотор. Тэрнийг нь хасъя гэж байгаа юм.   
Т.Ганди:-Танилцуулгатай холбогдуулаад асуух асуулттай гишүүд байна уу? алга байна. Тэгвэл санал хураалгаад явчихъя.  
Хөдөлмөрийн авцалдуулсан нэг зүйл байна. Нөгөөдөх нь Үйлдвэрийн осол, мэргэжлээс шалтгаалах өвчний асуудлыг цэгцлэх нэг тийм санаагаар хийгдсэн зүйл байна. Ингээд санал хураалгая. Ажлын хэсгээс орж ирсэн санал.  
Нийгмийн даатгалын тухай хуульд нэмэлт, өөрчлөлт оруулах тухай хуулийн төсөл. 1.Төслийн 7-р зүйлд "4-р зүйлийн 4 дэх хэсэг" гэж нэмэх гэж байна. Тэгэхээр энэ доторхыг дүгнэлтэн дотроо бичихдээ 4-р зүйл маань 4-ийн 4 дэх хэсэг маань 3 дахь хэсэгтэйгээ нэгдээд агуулгын хувьд нэгтгэчихсэн гэдэг байдлаар оруулах нь байна. Дэмжиж байгаа гишүүд гараа өргөнө үү. За дэмжигдлээ.  
2.Нийгмийн даатгалын сангаас олгох тэтгэвэр, тэтгэмжийн тухай хуульд нэмэлт, өөрчлөлт оруулах тухай хуулийн төсөл. 1.төслөөс "Энэ хуулийн 4-р зүйлийн 3 дахь хэсгийн 1-д заасан даатгуулагчийн өндөр насны тэтгэврийг 60 хувиар, 4-р зүйлийн 3 дахь хэсгийн 2-т заасан даатгуулагчийн өндөр насны тэтгэврийг 55 хувиар, 4-р зүйлийн 3 дахь хэсгийн 3-т заасан даатгуулагчийн өндөр насны тэтгэврийг 50 хувиар, 4-р зүйлийн 3 дахь хэсгийн 4-т заасан даатгуулагчийн өндөр насны тэтгэврийг 45 хувиар тус тус тогтоохоор заасан 1-р зүйлийн 3 дахь хэсгийг хасъя гэж байна. Дэмжиж байгаа гишүүд гараа өргөнө үү.  
3.Нийгмийн даатгалын багц хуульд нэмэлт, өөрчлөлт оруулах тухай хуулиудыг дагаж мөрдөх хугацааг нь ердийн журмаар тогтооё гэсэн байна. Дэмжиж байгаа гишүүд гараа өргөнө үү.  
4.Сүхбаатар гишүүний өөрийнх нь санал байна. Нийгмийн даатгалын хуульд нэмэлт, өөрчлөлт оруулах тухай хуулин дотроо 2-р зүйл нь "төслөөс 15-р зүйлийн 6 дахь хэсгийг нь хасъя" гэж байна. Энэ газрын гүн дэх халуун, хүнд, хортой нөхцөл гэдгийг хасъя.  
3.Сүхбаатар:-Жагсаалтын хүнд, халуун нөхцөл ороод тэр тэтгэвэр хөнгөлөлттэй тогтоох нөхцлийг Засгийн газар батална гээд оруулчихсан байхгүй юу. Одоо тэрнийг батлахгүйгээр шууд тэр урд нөхцлийг нь шууд бодолтын хувийг нь хасч байгаа, нөгөө талаар хөдөлмөрийн хэвийн бус гэсэн нөхцлийн юмаа оруулж ир гэсэн учраас Засгийн газар луу баталж өг гэж хэлэх нь шаардлагагүй болчихож байгаа юм.  
Т.Ганди:-Дэмжиж байгаа гишүүд гараа өргөнө үү. Дэмжигдлээ. Ингээд үндсэндээ Нийгмийн даатгалын багц хуульд нэмэлт, өөрчлөлт оруулах тухай хуулиудын төслийн эцсийн хэлэлцүүлгийг хэлэлцэж дууслаа. Илтгэгч Сүхбаатар гишүүн.   
Хоёрдахь асуудал. Монгол улсын баатар, хөдөлмөрийн баатар, ардын болон гавьяат цолтой ахмад настанд төрөөс олгох нэмэгдлийн тухай, Ахмад настны нийгмийн хамгааллын тухай хуульд өөрчлөлт оруулах тухай хуулийн болон төрөөс олгох нэмэгдлийн хэмжээг тогтоох тухай УИХ-ын тогтоолын төслийн эцсийн хэлэлцүүлгийг хийе. Ажлын хэсгийн ахлагч Сүхбаатар гишүүн. Ерөнхийлөгчийн нийгмийн бодлогын зөвлөх, доктор Лхагва манай хуралд оролцож байна.  
Ц.Сүхбаатар:-Улсын баатар, хөдөлмөрийн баатар, ардын болон гавьяат цолтой ахмад настанд төрөөс олгох нэмэгдлийн тухай хуулийн төслүүдийн анхны хэлэлцүүлэгт ажлын хэсэг дээр бэлтгэсэн саналыг оруулж ирж байна. Энд ер нь төслөөс бүлэг гээд хуваасан тэр хэсгийг нь бүлэггүйгээр шууд явъя гэсэн.   
Хоёрдугаарт, олон улсын гэрээнд зааснаас өөрөөр заасан бол олон улсын гэрээний заалтыг дагаж мөрдөнө гэсэн тэр хэсгийг энэ хуулинд байх шаардлагагүй юмаа гэж ингэж үзсэн байгаа. Зарим зүйлийг нэгтгэе гэсэн. Өөрөөр хэлбэл, болзол нөхцлийг нь нэг тавиад, дараа нь хамрах хүрээ гэсэн байдлаар хийж байсан. Хууль үйлчлэх хүрээ гээд энэ дотор нь ахмад настны нийгмийн хамгааллын тухай хуулинд ахмад настан гэдэг нь эрэгтэй 60, эмэгтэй 55 гэж заачихсан байгаа учраас энэнд нь нийцүүлж энэ хоёр зүйлийг нь нэгтгэсэн.   
Сум, дүүргийн Засаг даргаас ямар нэгэн захирамж гарч байж мөнгө нэмэгдлээ авах эрх үүсэх учраас энийг нь шууд байцаагч нар өөрсдөө шийдэх байдлаар ч юмуу, хүмүүс өөрсдөө мөнгө очиж авах байдлаар байсныг нь өөрчилж, захирамж гаргах байдлыг нь арай өөрөөр найруулсан байгаа.   
Энд нэмэгдэл олгох ажлыг нийгмийн халамжийн асуудал эрхэлсэн төрийн захиргааны байгууллага зохион байгуулна гэсэн байдлаар оруулъя, заримдаа ажилтан, заримдаа болохоор нийгмийн халамж үйлчилгээний байгууллага гээд янз янз байгаад байгаа юм.   
Хариуцлагыг нь бол хуурамч бичиг баримт бүрдүүлсэн, заримыг нь эрүүгийн хариуцлага хүлээлгэхээр байгаа хүмүүсийг торгож шийтгэхээр ийм заалт байсныг нь өөрчлөөд, хууль тогтоомжинд заасан албан тушаалынхаа хариуцлагыг хүлээж байхаар бусад хуулинд оруулдаг жишгээр ингэж оруулж хэлэлцүүлэхээр шийдсэн.   
Тогтоолын төслийг бол ажлын хэсгээс зарчмын зөрүүтэй саналгүйгээр хэлэлцүүлэх нь зүйтэй гэж үзсэн. Иймэрхүү танилцуулга хиймээр байна.  
Т.Ганди:-Асуух асуулттай гишүүд байна уу?  
Г.Адъяа:-Дэмбэрэл гуай хариулах юмуу яах юм, хуучин Нийгмийн халамжийн хууль дагалдаад ахмад настанд үзүүлэх хөнгөлөлт, үйлчилгээний хууль гарсан шүү дээ, 2006 оны. Энэ улсын ударник гэж цол орсон байхгүй юу. Чойбалсангийн шагнал л даа, энэ бол тэр үеийн Хөдөлмөрийн баатар, одоо 7 байна уу, 6 байна уу, үлдсэн байна уу, үлдээгүй байна уу, хамгийн сүүлд миний мэдэж байгаагаар Женко Баттулгын аавыг нас барсныг би мэдэж байна. Тэр чинь улсын ударник байсан хүн шүү дээ. Гэх мэтийн одоо хэд үлдсэн бэ? энэ улсууд энд орох ёстой улсууд шүү дээ. Байна уу, байхгүй юу?  
Т.Ганди:-Ударник ороогүй шүү дээ, тэр тооцоонд бол ороогүй шүү дээ.  
Д.Дэмбэрэл:-Манай нөхдүүд улсын ударникийн гишүүдийн тоо дээр үед гаргачихсан явж байсан.  
Ц.Нацагдолгор:-3048 хүн байгаа.   
Г.Адъяа:-Халамжийн хуулиар юм авч байгаа юу?   
Ц.Нацагдолгор:-Авч байгаа. Жилд нэг удаа 100.000 төгрөг. Надад ийм л тоо байна л даа. Монгол Улсын гавьяат болон төрийн соёрхолт, Улсын ударник, Хувьсгалт тэмцлийн ахмад зүтгэлтэн, ахмад настан гээд.  
С.Ламбаа:-Чи нийтэд нь хэлээд байх юм, бүгдийг нь нийлүүлж хэлээд байх юм.  
Г.Адъяа:-Ударник цөөхөн байх ёстой. 10 гаруй л байгаа байх.  
Т.Ганди:-Тооцоо ороогүй байна, төсөвт. Ударник ороогүй юм байна. Засгийн газраас яг энэ зарчмын зөрүүтэй санал учраас дахиад санал авах хэрэгтэй л дээ.  
Ц.Сүхбаатар:-Ахмад настанд үзүүлэх нийгмийн хамгааллын хуулин дотроо яг нэр зааж байгаа маягаар оруулчихсан шүү дээ. Монгол Улсын хөдөлмөрийн баатар, Монгол улсын, улсын болон ардын, гавьяат цолтонд энэ нэмэгдэл олгох асуудлыг шийдвэрлэнэ гээд үндсэн хууль гэдэг юмуу, ахмадын хуулиндаа шийдчихсэн. Яахав тэрэн дээр төрийн өндөр албан тушаалтан гээд тэр нь энд орж ирээгүй байгаа, тэр нь өөр асуудал. Энэнээс гадна ямар нэгэн ударник байна уу, партизан байна уу, ямар цол байна, энэ цолыг энд хамааруулах боломжгүй. Яагаад гэвэл үндсэн тэр ахмад настны нийгмийн хамгааллын хуулиндаа яг баатар, улсын баатар, хөдөлмөрийн баатар, гавьяат, ардын цолтон гээд хэлчихсэн учраас зөвхөн энийг нь 4.1-д оруулаад зохицуулж байгаа.  
Халамжийн хуулинд байгаа бол түлээ нүүрсний, орон сууцны хөнгөлөлтүүд эдэлж байгаа, тэрэнд бол хамаараад явж байгаа юм байна л даа.  
Д.Дэмбэрэл:-Жилд 200.000 төгрөг гэдэг жагсаалтан дотор хөдөлмөрийн баатар, алдар цолтон, ударник, хувьсгалт тэмцлийн ахмад зүтгэлтэн. Жилийн 200.000.   
Г.Адъяа:-Ударник чинь одоогоор бол хөдөлмөрийн баатар хүн шүү дээ.  
Д.Дэмбэрэл:-Харин жилийн 200.000-ыг өгдөг биз дээ бид нар. Монгол Улсын гавьяат болон төрийн соёрхолт, улсын ударник, хувьсгалт тэмцлийн ахмад зүтгэлтэн энэ гурав жилдээ 100.000 төгрөгийн тэтгэмж авч байгаа. Ударник 60 хэд гэдэг нь тэр цөөрсөн байх. Жилийн өмнө гаргасан тоо.   
Ц.Баярсайхан:-2005 онд халамжийн хуулийг батлахад улсын ударникийг оруулъя гээд нийтдээ 14 хүн байна гээд оруулсан шүү дээ. Энэ тоогоо дахин дахин өөрчлөөд байдаг бол бас. Ахмад настанд үзүүлэх хөнгөлөлт, үйлчилгээний тухай хуульд улсын баатар, хөдөлмөрийн баатар, ардын, гавьяат цолтонд төрөөс нэмэгдэл олгож болно гэсэн заалт тухайн үедээ оруулсан юм. Энийг сар болгон өгдөг тэтгэвэртэй адилханаар олгох нь хэцүү л дээ. Энэ хүмүүсийн дотор чинь амьдралын түвшин, янз бүр л байгаа шүү дээ. Зарим нь бололцоотой, зарим нь ч бололцоогүй хүнд байгаа. Энэ бол ойлгомжтой шүү дээ. Тэгэхээр уг нь энэ халамжийнхаа хуулийн дагуу тэр жаахан ангилаад үнэхээр хүнд байгаа улсуудад нь нэмэгдэл өгдөг, бололцоотой, үр хүүхдүүдийнхээ халамжинд гэдэг юмуу, өөрсдийнхөө хөдөлмөрийн үр дүнд хэнээс ч доргүй амьдарч байгаа хүмүүс энэ мөнгийг төрөөс заавал нэхээд байгаа юм байхгүй л байх л даа.  
Ийм хоёр асуулт байна. Нэгдүгээрт, энэ хүмүүс өргөдөл гаргаад явах юм байна л даа, тэгээд нөгөө баахан нийгмийн халамжийн байцаагч дээр очдог, нөгөөдүүл нь хүлээлгэдэг, тэгээд л сумын засаг дарга, дүүргийн засаг даргын захирамж гартал хараад яваад байх тийм л .Ер нь тэгээд нэг юм өгье гэвэл үйлчилгээний байгууллагууд ч бай, өөрсдөө хандаад хэн хэн байгааг нь мэдээд өгчихдөг байх хэрэгтэй. Нэг бол бас нэг талаасаа би үнэхээр авах ёстой байна, надад хэрэгтэй гэж байгаа нь аваад, авахгүй больё доо, баярлалаа гээд авахгүй байдаг. Тэр системээр явъя гэж байгаа бол ерөөсөө л өргөдөл өглөө, шууд өгдөг. Тийм л. Тэр захирамж гардаг, нөгөөдөхийг нь нэгтгэдэг тийм юм хэрэггүй санагдаад байгаа юм. Тийм учраас би энэ төслийн 9.2-ыг арай өөрөөр. Өөрөөр хэлбэл авъяа гэсэн нь өргөдлөө гаргаад тэгээд шууд өгдөг, тэр нэг олон газраар гүйгээд захирамж гарахыг нь хүлээгээд, тэр захирамж нь хэдийд ч гараа билээ, ингэж явдаггүй, цуварч яваад л. Хичнээн хүн байгаа билээ, 200, 300-гаад хүн байгаа биз дээ. Ийм юм бол хэрэггүй гэж санаж байгаа юм.  
Хоёрт, ажлын хэсэг бас чуулган дээр гарсан гишүүдийн санал дээр тодорхой хэмжээнд уг нь бодолцох ёстой л доо. Зарим гишүүд ийм санал гаргасан шүү дээ. Сар болгон хэдэн цаас авах гээд бас л банк, янз юм руу шогшдогийг нь болиул. Тэр үнэхээр өндөр насныхаа тэтгэвэрт гарсан нөхцөлд нь гэдэг юмуу, жилд нэг удаа л 1 сая төгрөг байдаг юмуу, 1 сая 200 мянга байдаг юмуу, 500 байдаг юмуу, нэг удаа л олгочихдог байх юм бол тэрэндээ хэрэгтэй шүү дээ. Тэтгэврээ авах гэж нэг гүйнэ, дараа нь төрөөс өгч байгаа хэдэн төгрөг авах эгж гүйнэ. Ингээд ялангуяа хөдөө байгаа нь хэдийд ч авах билээ.   
Тийм учраас нэг бол нэг мөсөн бөөнтүүлээд өгчих асуудлыг шийдчих хэрэгтэй. Тэгээд өргөдөл өгсөнд нь өгдөг болох хэрэгтэй. Үгүйдээ гавьяат, ардын цолтнуудыг амьжиргааных түвшинг тооцоод сууж байлтай биш. Тийм учраас өргөдөл өгсөн хүнд нь өгнө, нэг удаа өгнө гэдэг энэ зарчмаа шийдчихвэл дээр дээ. Нэг олон хүндрэл бэрхшээл гаргаад, тэгээд дутуу, аягүй бол хуурамч бичиг баримт бүрдүүлсэн гээд гэмт хэрэгт тооцно гээд ийм юм хэрэггүй байх гэж бодож байна.  
Т.Ганди-:Нэгд яагаад тоо зөрөөд байнаа, 14 байснаа 64 болоод орж ирэв? Хөдөлмөрийн яамныхан. Тодорхой хуваарилж 12 сардаа хуваах юмуу, эсвэл нэг мөсөн өгөх юмуу гэсэн асуудал бас яриад байна шүү дээ.  
Л.Лхагва:-Би ахмадуудын юуг л уламжилж байна. Ахмадууд бол энэ ажлын хэсэгт байсан л даа, Аварзэд гуай эд нар байсан л даа. Тэд нар ярихдаа сар сардаа авч байвал хэрэгтэй дээ. Бөөнөөр нь авна гэхээр улсын төсөвт чинь бөөн юм очих юм биш биз дээ гээд ярьдаг байсан л даа. Тэгээд ер нь сар сардаа өгвөл нөгөө хэдэд чинь хэрэгтэй дээ гэж ингэж байсан юм. Тэгээд бид нар сар гэдгээр байж байгаа. Жилд л бөөнөөр нь өгнө гээд шийдэх юм бол тэнд зарчмын ялгаа байхгүй л дээ.  
Ц.Сүхбаатар:-Нэгдсэн чуулган дээр гишүүдийн хэлсэн саналыг анхааралтай ярьсан л даа, ажлын хэсэг дээр. Үндсэн зарчим нь ингэсэн шүү дээ. Ерөөсөө алдар цолтой хүмүүст нэмэгдэл өгөх гэж байгаа бол яг энийг нь авах үед нь бөөнөөр нь нэг удаа олигтойхон шагнал өгчихье, цаашдаа. Ер нь хөдөлмөрийн баатар, улсын баатар, гавьяат, ардын цолтон гээд өгөх үедээ юу ч авдаггүй, тэгээд өтөлсөн хойно нь хоёрын хооронд сар сар юм цувуулж өгөхөөр ерөөсөө л анх удаа цолыг нь авахад нь 10 сая байдаг юмуу, 20 сая байдаг юмуу өгөөд урамшуулчихъя гэсэн ийм санаагаар ярьж байсан. Энэ бол нэмэгдэл гэсэн утгаар хуулийн нэр томъёон дээр ч байж байгаа, нэмэгдэл гэсэн утгаар энэ маань хэрэглэгдэж байгаа шүү дээ. Тэгэхээр нэмэгдэл гэдэг маань ерөөсөө сар болгон тэтгэвэр дээр нь тэр цол авсны төлөө нэмж өгч байгаа ийм ойлголт болоод тэгээд сар болгон өгөхөөс өөр аргагүй юм байна гэж яриад. Ер нь шагналынхаа тогтолцоог өөрчилсөн нөхцөлд нэг удаа ихээхэн хэмжээний юм өгөөд, цаашдаа энэ тогтолцоогоо өөрчлөх асуудал дээр тэрнийг ярих нь зүйтэй юм байна гэж ийм нэг юм ажлын хэсэг дээр ярьсан шүү.  
С.Ламбаа:-Баярсайхан гишүүний саналыг л бодоод байгаа юм л даа. Жишээлбэл, 10.3, 10.4 хоёрыг найруулаад ажлын хэсэг сонин заалт оруулаад ирсэн байх юм. 3.1.1-д заасан нэмэгдэл олгох ажлыг нийгмийн халамжийн асуудал эрхэлсэн төрийн захиргааны байгууллага зохион байгуулна гэнээ. Энэ чинь төрийн захиргааны байгууллага энийг чинь зохион байгуулна гэж байхгүй биз дээ. Угаасаа л халамжийн асуудал эрхэлсэн агентлаг нь зохион байгуулах ёстой юм биш үү. Тэрнийгээ найруулаад 10.3, 10.4 хоёрыгоо нийлүүлж байгаа бол нийгмийн халамж үйлчилгээний байгууллага гэдгээрээ явах ёсгүй юмуу. Мөнгө нь яам, банк руу шийдвэр өгөх болох гэж байгаа юмуу гэсэн нэг юм байна.  
Ер нь би ямар саналтай байна вэ гэхээр хүүхдийн мөнгийг жишээлбэл, өргөдөл өгсөн тохиолдолд өгч байгаа шүү дээ. Одоо 1 сая 46 мянган хүүхдээр тооцож төсөв баталсан. Одоо яг өнөөдрийн байдлаар 920 орчим мянган хүүхэд л авсан байгаа шүү дээ, өргөдлөө өгсөн байгаа шүү дээ. Тэгэхээр энэ өргөдөл өгсөн тохиолдолд өгдөг тогтолцоо хамгийн зөв шүү дээ. Заавал хүчээр нэг юм гаргачихаад байж байх хэрэггүй шүү дээ. Нямтайшир гуай эд нар чинь юу гэж өргөдөл өгөв гэж дээ. Ариунаа, Сарантуяа эд нар чинь. Тэтгэвэрт гарахаараа, эд нар чинь тэртээ тэргүй тэтгэвэрт гарахдаа агуу хөрөнгөтэй л улсууд шүү дээ, юуны чинь 120.000 төгрөг.   
Тэгэхээр яг хүүхдийн мөнгөтэйгээ адилхан өргөдөл өгсөн байна, тэгээд л өргөдлөө өгчихсөн тохиолдолд хөдөлмөр халамжийн байгууллага шууд л өгч байдаг ийм л тогтолцоо руу орчих.  
Хоёрдугаар асуудал, Баярсайхан гишүүний гаргаад байгаа энэ санал зарчмын санал шүү дээ. Манайхан ямар түргэн шуурхай үйлчилгээ гэж байх биш. Бүр тэр байтугай Монгол улсын баатар хэмжээг нь тогтоогоод энэ тогтоолдоо бол ерөөсөө тухайн жилийн улирлыг нь зааж өгөөд тогтоочих хэрэгтэй. Улиралд нэг удаа олгоно, тэр улиралд ерөөсөө бүтнээр нь нэг олгодог болгоё л доо, амар шүү дээ. Одоо 120 мянгыгаа 12 сараар нь үржүүлээд, 100 мянгаа 12 сараар нь үржүүлээд нэг удаа 1 сая 200, нөгөөх нь 1 сая 400-г авах юм байна шүү дээ. Ганц л аваг л дээ. Сар бүр энэ чинь бөөн проблем шүү дээ.   
Л.Лхагва:-Ихэнх нь сар тутам авъя гэдэг байхгүй юу.  
С.Ламбаа:-Бас л төрийн ажилд ч гэсэн хүндрэл учруулаад энэ бол зүгээр нэмэгдэл шүү дээ. Та бүхний хуулиндаа жишээлбэл, халамжийн хуулинд байсан заалтыг энэ хуулиар өөрчилчихөж байгаа шүү дээ. Ахмад настны нийгмийн хамгааллын тухай хуулийн 4-р зүйлийн 2 дахь хэсгийн улсын тусгай тэтгэвэр гэснийг гээд. Төрөөс олгох нэмэгдэл гэж өөрчилсүгэй гэж байгаа шүү дээ. Тэгэхээр тэтгэвэр биш болчихож байгаа шүү дээ, энэ чинь. Нэмэгдэл болчихож байгаа юм. Нэмэгдлийг нь нэг мөсөн оны эхэнд 1 сард ч өгчихдөг юмуу, ийм тогтолцоог хийж өгөөд явбал арай амар юм биш үү. Байгууллагад ч амар юм шиг л тэгээд энэ чинь 15 хоногийн дотор багтаан нэмэгдэл олгох тухай захирамж нөгөө сум, дүүргийн Засаг дарга нь гаргах юм гэнэ. Ийм хүнд суртлын юмнуудыг байхгүй болгочих хэрэгтэй шүү дээ. Зүгээр өргөдлөө өгнө, тэтгэврийнх нь дэвтэр байна, тэгээд болоо юм биш үү, тэтгэвэрт гарсан. Энийг найруулж бариад янзлаад цэгцэлчихэж болохгүй юу?  
Т.Ганди:-Нийгмийн хамгааллын асуудлаар Ерөнхийлөгч ахмадуудтай уулзах үед хамгийн гол ярьсан зүйл бол энэ хөдөлмөрийн баатар, алдар цолтой ахмадуудын 60-аас дээш хувь нь амьдралын түвшин бас л тийм сайнгүй юм яриад байдаг юм байна лээ шүү дээ. Тэгээд л энэ мөнгөн тэтгэлэг дээрээ тодорхой нэмүү оюуны үйлдвэрлэл үйлдвэрлэсэн ажиллаж байсан юугаа төрөөр үнэлүүлсэн юмаа л мөнгөн хэмжээсээр авъя гэдэг юм яриад байдаг юм байна лээ. Тийм учраас бөөнөөр нь авахад яадаг юм бол? Ажлын хэсэг тайлбарлаад өг.  
С.Ламбаа:-Энэ бол нэмэгдэл шүү дээ.   
Ц.Сүхбаатар:-Энийг ингэж хийж болно л доо. Хүмүүс бөөнөөр нь очих, чирэгдэлгүй талаас нь яриад байвал ойлголцож болох л юм. Он гараад 1 сарын 1-нээс аливаа тэтгэвэр ч бай, тэтгэвэр дээр олгож байгаа нэмэгдэл ч бай, сар болгон өгч байна гэдэг зарчим нь юу гэхээр зэрэг энэ бол эрхийг нь нээж өгч байгаа юм. Хэрвээ сар болгон авах тэтгэврээ улирлын төгсгөлийн сард, эсвэл жилийнхээ төгсгөлд нь бөөнөөр нь авч болно гээд нийгмийн даатгал, халамжийн хуулинд байж байгаа шүү дээ. Тэр зарчмыг хэрэгжүүлж нэг болно. Тэгэхгүйгээр 1 сарын 1 он гарангуут л 12 сарын тэтгэврийг үржүүлээд өгчихдөг, мөнгөний эрхээ сараар үйлчилье гэсэн зарчим нь энд байж байгаа учраас, өөрөөр хэлбэл, нас барснаас нь хойш 1 сарын дараа тэтгэвэр нэмэгдлийг нь зогсооно гэж байна шүү дээ. Тэгэхээр 1 сард өгчихөөд бөөнөөр нь өгчихдөг. Тэгээд 12 сарын нэмэгдлийг бөөнөөр нь авах болоод байгаа юм л даа. Ер нь яг хэрэг дээрээ сар сардаа авах л сонирхол байгаа шүү, тэрнийг нь дэмжих хэрэгтэй.  
Харин хэрвээ бололцоотой хэсэг нь улирлын төгсгөлд, жилийнхээ төгсгөлд бөөнөөр нь авч болно, хадгаламжийн дэвтэр лүүгээ хийлгэж болно гэсэн санааг нь энд хийгээд өгч болно. Хэрэг дээр өнөөдөр тэтгэвэр нь яах вэ, 81 мянгаас дээш 100 хэдэн мянга байгаа боловч ялангуяа тэр ажилчин анги гэж хуучин ярьж байсан. Тэр хэсэгт ажиллаж байсан баатрууд өнөөдөр яг хэрэг дээрээ тэтгэврээсээ гадна дахиад 100 мянган төгрөг аваад тэгээд гайгүй шиг хүнснийхээ зах руу явахаа бодож байгаа шүү дээ. Түүнээс тэрнийг хадгалаад бөөнөөр нь аваад хураагаад наана цаана байгаад байх нь юу л бол.  
Гэхдээ хамгийн гол нь 55, 60 хүрсэн хойно нь өгч байгаа учраас ихэнхдээ энэ хүмүүс нэлээн ядарсан, зүдэрсэн ийм үедээ л мөнгөө авч байгаа.  
С.Ламбаа:-Энэ хар даа, тухайн иргэний нэмэгдлийг мөнгөн хадгаламжийн дансанд шилжүүлж болно гэсэн заалтаа ажлын хэсэг аваад хаячихсан байна шүү дээ. 10.3, 10.4-ийн 2 дахь заалтыг нэгтгэж дараахь байдлаар найруулна гээд олгох ажлыг нийгмийн халамжийн асуудал эрхэлсэн төрийн захиргааны байгууллага зохион байгуулна гээд өөрчилчихсөн байгаад байгаа байхгүй юу. Уг нь харин тэр чинь зөв шүү дээ, авахгүй байж болно. Хадгаламжийнхаа данс руу шилжүүлээд яваад байна биз.  
Ц.Сүхбаатар:-Тийм ээ, тийм. Тэрнийг хэвээрэнгээр нь үлдээгээд урд нь харин нэмэгдлээ улирлын эцэст буюу жилийн эцэст бөөнөөр нь авч болно гэсэн заалт нэмж өгөөд ингээд зохицуулж болно шүү дээ.  
С.Ламбаа:-Хадгаламжийн банк руу шилжиж байгаа тохиолдолд тэр заалт хэрэггүй л дээ. Сар бүр авахгүй нь шилжүүлээд яваад байна шүү дээ.   
Ц.Сүхбаатар:-Хадгаламж руу шилжүүлэхгүйгээр улирлын мөнгөө бөөнтүүлж байгаад авчихъя гэвэл улирлын эцэст нь бөөнөөр нь өгч болно шүү дээ. Жилийн эцэст нь бас бөөнөөр нь авч болно шүү дээ.  
Ц.Баярсайхан:-Их Хурлын чуулганы хуралдаан дээр яригдсан нэг зүйл байгаа л даа. Тэр нь энэ хөдөлмөрийн баатрууд, ялангуяа энэ хөдөө орон нутагт байж байгаа хөдөлмөрийн баатрууд бол дандаа орон сууц хүссэн өргөдөл өгсөн байна. Хоёр дайнд оролцсон ахмадууд бүгд өргөдөл өгчихсөн. Тэрнийг шийддэг газар байхгүй. Одоо Хөдөлмөрийн баатар Өмнөговийн Манлай сумын Банди гээд хүн байгаа. Ерөнхийлөгч дээр бид хоёр хамт орсон. Уулзсан. Хүссэн юм нь ерөөсөө л орон сууц. Энэ өмнө хот орчимд байсан зарим баатрууд бол хоёр, гурван удаа сууц авчихсан юм байдаг юм байна лээ шүү дээ. Жишээлбэл, Налайхын нэг хөдөлмөрийн баатрыг ярьж л байсан. Одоо чухам амьд сэрүүн байдаг юмуу, үгүй юмуу. Хөдөөний баатар Жижээ гэж баатар байгаа, тэмээчин анхны баатар. Бас уулзахдаа орон сууц л. Хоёр дайнд оролцсон одоо нас 94, 95-тай хоёр, гурван ахмад байна, Ерөнхийлөгчид ч өргөдөл өгсөн, хотод ч өргөдөл өгсөн. Энэ хүмүүсийн асуудал сая бас л чуулганы хуралдаан дээр яригдсан шүү дээ. Энийг яаж шийдэх юм. Мэдээж Ерөнхийлөгчийн мэдлийн сууц байхгүй, Их Хурлын мэдлийн сууц гэж байхгүй. Хотод хандаад, эсвэл хотод тусгай хөрөнгийн эх үүсвэр бүрдүүлж өгөөд өгөх юмуу? миний зарчим бол ийм л байгаа юм. Ерөөсөө өргөдөл өгсөн хүндээ л өгье. Зарим нь өргөдөл өгөхгүй байх л даа.  
Тэгээд тэр мөнгийг нь бөөнөөрөө ч авч болох, сар сардаа ч авч болдог, улиралдаа ч бөөнтүүлж авдаг энэ эрхийг нь хийгээд өгчих. Тэгээд тэр хүссэнээрээ л аваг л дээ. Тэгээд одоо зохицуулаад шийдчихье.   
Т.Ганди:-Тэрүүгээр ойлголцож болох нь байна. Баярлалаа.  
Р.Нямсүрэн:-Миний асуулт гарчихсан, би шууд саналаа хэлээд явчихъя. Ажлын хэсэгт миний зарим саналуудыг тусгачихаж. Тэгэхдээ ганц нэг санал байна. Үнэхээр энэ хуулийг боловсруулахдаа манайхан хуулийн загварчлалыг иш үндэс болгодог, тэгээд итгэлцэл гэдэг юм ерөөсөө монголд алга болж байгаа юм л даа. Жишээ нь, хуулийн загварчлал гэдэг дээр Монгол улсын олон улсын гэрээнд энэ хуульд зааснаас өөрөөр заасан бол олон улсын гэрээний заалтыг дагаж мөрдөнө гээд хууль болгонд байдаг л нэг ийм үг энд яваад байх юм. Энэ бол энд хэрэггүй шүү дээ. Ерөөсөө гавьяат цолтой, баатар цол өгөөд байдаг улс нь хэд байдаг билээ. Монголоос өөр байдаг ч юмуу, үгүй ч юмуу. Дээр нь ийм нэмэгдэл өгдөг улс хэд байдаг билээ, байдаг ч юмуу, үгүй ч юмуу. Энийг хасах нь зүйтэй.  
8.1.4 байна. Цолны үнэмлэхийн нотариатаар баталгаажуулсан хуулбар гэж. Энэ чинь суманд хөдөлмөрийн баатар 1, 2 бий. Төрийн захиргааны ажилтан тэрнийгээ танихгүй байна гэж байхгүй. Тэр үнэмлэхээ бариад ирлээ, тэр хүнийг хөдөлмөрийн баатар гэдгийг нь мэдэж байгаа, заавал хэрэггүй, ер нь нотариат гэдэг юм бол монголын ард түмэнд ихээхэн дарамт болж байгаа зүйл шүү дээ, мөнгө олдог нэг хувийн байгууллага болсон. Ийм учраас энэ нотариатаар баталгаажуулсан гэдэг үгийг хасах хэрэгтэй. Цаашдаа нотариатаар баталгаажуулдаг юмыг ялангуяа төрийн захиргааны байгууллага өөрөө иргэнтэйгээ харьцаж байгаа тохиолдолд энэ бол огт хэрэггүй зүйл шүү. Энийг хасаачээ гэж.  
С.Ламбаа:-Тэтгэврийн дэвтэр байгаа шүү дээ, тэгээд л болоо шүү дээ.  
Р.Нямсүрэн:-Тийм. Тэгээд болоо шүү дээ. Ер нь нотариатын хуулбар юу байна.   
Дараагийн нэг итгэлцлийг үгүйсгэсэн нэг зүйл бол 12.1 байна. Хуурамч бичиг баримт бүрдүүлэх, худал мэдээлэх зэргээр төрөөс олгох нэмэгдэл тогтоосон гэм буруутай этгээд гэж. Энэ чинь ерөөсөө би түрүүнд хэллээ шүү дээ. Суманд 1 юмуу 2 хүн байгаа, зарим суманд байхгүй. Энийг хуурамчаар хийгээд явж байдаг хүн гэж угаасаа байхгүй. Тэгэхээр зэрэг ийм нэг хэрэггүй юмнуудыг заавал хуульд оруулаад ингээд хэрэг болохгүй юмнууд хийгээд явдагаа болих хэрэгтэй байна шүү дээ, бид нар.  
Төгсгөлд нь хэлэх зүйл бол нэмэгдлийг бол тэтгэвэртэй нь хамт сар болгон өгнө. Ингэх шаардлагатай байна. Би энд амьдралын жишээ хэлье. Монгол улсын газар тариалангийн ер нь хөдөө аж ахуйн ууган хөдөлмөрийн баатар Бямбацогт гэж Ерөөд нэг өвгөн байна. Нэн ч их ядарч байна. Тракторчин. Санжаа гээд атрын анхны баатар өвгөн Зэлтэрт байна. Үр хүүхдүүд нь гэж цөмөөрөө архичин. Тэр өвгөний тэтгэврээр л амьдардаг. Энийг нь цуг өгөөд л тэр хүүхэд нь архидана уу, өвгөн өөрөө хоолоо олж иднэ үү. Ерөөгийн Бугантад модны аж ахуйн анхны хөдөлмөрийн баатар Дашзэвэг гээд нэг өвгөн байна. Мэдрэл муутай хүүхэдтэй. Тэр хүүхдүүдээ өөрөө тэжээж байгаа. Тэгэхээр энэ тэтгэвэр, нэмэгдлийг нь нэгэнтээ гавьяа байгуулчихсан улсуудад өгдөгөөр нь өгөөд, өгөхдөө сар тутам өгөх нь нэн шаардлагатай байна.   
Хожим хойно тэтгэвэртээ гарах тэр Сарантуяа, Ариунаа эд нар магадгүй ядарчихсан ч байж магадгүй шүү дээ, хожим хойно. Бэлэггүй үг хэллээ гэж битгий бодоорой. Өгөх л хэрэгтэй, сар тутам өгөх.  
Т.Ганди:-Сар тутам гэдэг дээр саналтай байгаа юм байна.  
Г.Адъяа:-Түрүүнд халамжийн хууль ярихад алдар цолтонгуудад өгөх нэмэгдлийн тухай ярьж л байсан л даа. Ер нь энэ ерөнхийлөгчийн хувьд оруулсан саналын хувьд бид бас дэмжиж байгаа л даа. Тэгэхдээ алдар цол олгохдоо өгдөг юмыг нь ахиухан нэг удаа олгох юмыг эхэнд нь шийдвэл яасан юм бэ? энийг би санал тавьж байсан, чуулган дээр. Одоо хоёр өрөө орон сууц авахаар мөнгө өгье л дөө. Хөдөлмөрийн баатар болж байгаа хүнд. Төрийн хамгийн дээд өндөрлөг одонгоо өгч байна, шагнаж байна, төрийн шагнал өгч байна. Ингээд явах юм бол ерөөсөө саяны Баярсайхан гишүүний ярьдаг байхгүй болно шүү дээ. Төр ерөөсөө тийм хэмжээний томоохон юм өгөөд, дараа нь тэтгэвэр гэж ийм юм ярихаа ч болиод. Энийг Монгол Улсын Ерөнхийлөгч санаачлах нь зүйтэй байгаа юм. Энэний дараагаар. Энэ түр байж болно. Түр гаргах хэмжээнд тооцоо судалгаа хийх хэрэгтэй.  
Тодорхой хэдэн гр алт өгч байгаа шүү дээ, зарим оронд. Алт өгч байгаа шүү дээ. Манайхан очоод ёстой нөгөө гэрээ зарж наймаа хийж одонгоо угаадаг гэдэг юм чинь үнэн шүү дээ. Тийм учраас энэ бол ерөнхийд нь энэ шагнал маань эндээ байх ёстой гэж нэг санал байна.  
Хоёрдугаарт, бид нарын тэтгэврийн нэмэгдэл гэж байснаа халамжийн хуулиас авч байгаа юм бол энийг нэр усны хувьд таарахгүй байгаа юм. Энэ халамж гэхээрээ төсвөөс өгөх болж байна. Зардлыг нь. Тийм учраас энийг саяны ажлын хэсгийн томъёолсон энэ олон механизмуудыг бүрэн арилгая гэдэгтэй би санал нэг байна. Өргөдөл бичээд ингээд байхгүй, төр өөрийнхөө шагналыг олгосон хүнээсээ нэр усаар нь мэдэж байгаа шүү дээ, номертой, дугаартай, энэ